cyanic-selkie/wikianc huggingface dataset:
แมรี แอลฟินสโตน เลดีแอลฟินสโตน
ครอบครัว
ในปี 2480 เธอเข้าร่วมพิธีราชาภิเษกของ สมเด็จพระเจ้าจอร์จที่ 6 แห่งสหราชอาณาจักร กับ สมเด็จพระราชินีเอลิซาเบธ พระราชชนนี ซึ่งเป็นพระขนิษฐาและพระเทวัน (น้องเขย) โดยเธอนั่งข้าง เจ้าฟ้าหญิงเอลิซาเบธ พระภาคิไนย และเธอยังเป็นแขกในงานอภิเษกสมรสของ เจ้าฟ้าหญิงเอลิซาเบธ กับ ฟิลิป เมานต์แบ็ตเทน ในปี 2490
เลดีแอลฟินสโตน ถึงแก่กรรมลงเมื่อวันที่ 8 กุมภาพันธ์ 2504 สิริอายุได้ 77 ปี โดยเธอถึงแก่กรรมลงในเดียวกันกับ เดวิด โบวส์-ลีออน น้องชายของเธอ
พระเจ้าช็องจงที่ 2 แห่งโครยอ
พระเจ้าจองจงเสด็จสวรรคตเมื่อปี ค.ศ. 1046 รวมพระชนมายุได้ 28 พรรษา
พระราชวงศ์
10181046
เดอะมอนสเตอร์~ซัมเดย์~
"เดอะมอนสเตอร์~ซัมเดย์~" เป็นซิงเกิลที่ 30 ของเอ็กซ์ไซล์ ออกจำหน่ายวันที่ 15 เมษายน พ.ศ. 2552 และเป็นซิงเกิลแรกของเอ็กซ์ไซล์พร้อมกับสมาชิก 14 คนในนาม "EXILE GENERATION"
เพลง "Someday" เป็นเพลงประกอบโฆษณารถยนต์โตโยต้า รุ่น WISH ส่วนเพลง "THE NEXT DOOR" เป็นเพลงประกอบเกม "STREET FIGHTER IV" บนเครื่องเพลย์สเตชัน 3 และเอ็กซ์บ็อกซ์ 360 เพลง "愛すべき未来へ" เป็นเพลงประกอบผลิตภัณฑ์ของบริษัท Daiwa House และเพลง "GENERATION" เป็นเพลงประกอบรายการ "EXILE GENERATION" ทางช่องนิปปอนทีวี
ซิงเกิล "THE MONSTER~Someday~" ได้รับรางวัลแผ่นเสียงทองคำขาวจาก RIAJ เนื่องจากยอดจำหน่ายและยอดส่งออกเกิน 250,000 แผ่น
โคเรียโนซอรัส (ออร์นิโธพอด)
โคเรียโนซอรัส โบซองเอนซิส (코레아노사우루스 보성엔시스) ชื่อหมายถึง "กิ้งก่าเกาหลีแห่งเมืองโบซอง" เป็นสกุลหนึ่งของไดโนเสาร์กลุ่มออร์นิโธพอด ฟอสซิลทั้งสามของโคเรียโนซอรัสที่ปรากฏในเดือนพฤษภาคม ค.ศ. 2003 พบว่าอยู่ในยุคครีเทเชียสตอนปลาย ที่แนวซองโซคองโกลเมอเรท จากชายฝั่งตอนใต้ของเขตบี-บอง ไดโนซอร์ฟอสซิลไฟด์สปอต เมืองโบซอง บนคาบสมุทรเกาหลี และมีโฮโลไทป์รหัส KDRC-BB2 มีเพียงโครงกระดูกบางส่วนที่ไร้กะโหลก มีพาราไทป์ในรหัส KDRC-BB1 และ KDRC-BB3 มีชนิดต้นแบบคือ โคเรียโนซอรัส โบซองเอนซิส หลังจากการค้นพบตำแหน่งที่ตั้ง (เมืองโบซอง เขต 5) ได้มีการตั้งชื่อชนิดต้นแบบในเบื้องต้น และได้มีการพรรณาในวิทยานิพนธ์ปริญญาโท โดย ลี แดกิล ในค.ศ. 2008 และได้รับการตีพิมพ์อย่างเป็นทางการ โดย มินฮู, อี แดกิล, คิม จุงคยุน, ลิม จองดอค และปาสคาล โกดิฟรอยท์ ในค.ศ. 2011
โคเรียโนซอรัส เป็นสิ่งที่ผู้เขียนได้ถือว่าเป็นสมาชิกแรกเริ่มของออร์นิโธพอด จากกลุ่มลูกหลานของสิ่งมีชีวิต ของเซอไพโรซอรัส ชาฟฟี, ออโรโดรมัส มาเคลาอิ และ ออริกโตโดรเมอุส คิวบิกยูลาริส จากที่พวกเขาได้อนุมานวิถีชีวิตของการขุดโพรง
โอลัฟ ช็อลทซ์
โอลัฟ ช็อลทซ์ (Olaf Scholz) เป็นนักการเมืองชาวเยอรมันสังกัดพรรคสังคมประชาธิปไตยเยอรมนี (เอ็สเพเด) ปัจจุบันเป็นนายกรัฐมนตรีเยอรมนี หลังจากชนะการเลือกตั้งเมื่อปี พ.ศ. 2564 เคยเป็นนายกเทศมนตรีนครรัฐฮัมบวร์ค และเคยเป็นรองนายกรัฐมนตรีและรัฐมนตรีว่าการกระทรวงการคลังภายใต้อังเกลา แมร์เคิล
ประวัติ
ช็อลทซ์เกิดในนครอ็อสนาบรึค รัฐนีเดอร์ซัคเซิน ประเทศเยอรมนีตะวันตก เขาเริ่มเรียนวิชากฎหมายที่มหาวิทยาลัยฮัมบวร์คใน ค.ศ. 1978 เมื่อสำเร็จการศึกษาจึงเป็นนักกฎหมายแรงงานและการจ้างงาน ช็อลทซ์เข้าเป็นสมาชิกพรรคสังคมประชาธิปไตยขณะมีอายุสิบเจ็ดปี
ผู้แทนราษฎรในสภาสหพันธ์
ใน ค.ศ. 2001 ช็อลทซ์ลงสมัครรับเลือกตั้งเป็นสมาชิกสภานครรัฐฮัมบวร์คและไม่ได้รับเลือก อย่างไรก็ตาม ในการเลือกตั้งทั่วไประดับชาติในปีถัดมา เขาได้รับเลือกตั้งเป็นสมาชิกสภาสหพันธ์ (บุนเดิสทาค) ช็อลทซ์ดำรงตำแหน่งเลขาธิการพรรคสังคมประชาธิปไตยใน ค.ศ. 2002 แต่ไม่นานหลังจากนั้น ผู้นำพรรคอย่างนายกรัฐมนตรีแกร์ฮาร์ท ชเรอเดอร์ เผชิญมรสุมภายในพรรคและได้รับความนิยมจากสาธารณชนลดลง ชเรอเดอร์จึงประกาศลงจากตำแหน่งหัวหน้าพรรคสังคมประชาธิปไตยใน ค.ศ. 2004 ทำให้ช็อลทซ์ต้องลงจากตำแหน่งพร้อมกับชเรอเดอร์เพื่อรักษามารยาททางการเมือง ทั้งนี้ ในช่วงที่ช็อลทซ์เป็นผู้แทนราษฎรในสภาสหพันธ์ เขาเป็นหนึ่งในกรรมาธิการที่รับผิดชอบการพิจารณาแต่งตั้งผู้พิพากษาของศาลต่าง ๆ ในประเทศเยอรมนี
ใน ค.ศ. 2007 ช็อลทซ์เข้าร่วมรัฐบาลแมร์เคิลในตำแหน่งรัฐมนตรีว่าการกระทรวงแรงงานและกิจการสังคม ต่อมา ภายหลังการเลือกตั้งทั่วไปใน ค.ศ. 2009 พรรคสังคมประชาธิปไตยตัดสินใจถอนตัวจากรัฐบาลแมร์เคิล ช็อลทซ์ได้ดำรงตำแหน่งรองหัวหน้าพรรคสังคมประชาธิปไตยแทนที่ฟรังค์-วัลเทอร์ ชไตน์ไมเออร์
นายกเทศมนตรีนครรัฐฮัมบวร์ค
ใน ค.ศ. 2011 ช็อลทซ์เป็นผู้นำพรรคสังคมประชาธิปไตยลงสนามเลือกตั้งของนครรัฐฮัมบวร์ค พรรคของเขาได้เก้าอี้ 62 ที่นั่งจาก 121 ที่นั่งสภานครรัฐฮัมบวร์ค ช็อลทซ์จึงลาออกจากสมาชิกสภาสหพันธ์เพื่อดำรงตำแหน่งนายกเทศมนตรีของนครรัฐฮัมบวร์ค แต่ยังคงเป็นรองหัวหน้าพรรคสังคมประชาธิปไตย
ในช่วงที่ดำรงตำแหน่งนายกเทศมนตรีนครรัฐฮัมบวร์ค เขาและรัฐมนตรีคลังเยอรมนีได้นำเสนอการหารายได้ทางอ้อมแบบใหม่เข้ารัฐบาลท้องถิ่น โดยการจัดเก็บ "เงินเพิ่มถ้วนหน้า" (Solidaritätszuschlag) ซึ่งเป็นภาษีที่จัดเก็บเพิ่มเติมจากภาษีบุคคลธรรมดาและนิติบุคคล นอกจากนี้ เขาพยายามผลักดันให้นครฮัมบวร์คเป็นเจ้าภาพโอลิมปิกฤดูร้อน 2024 แต่ประสบความไม่สำเร็จเนื่องจากชาวฮัมบวร์คส่วนใหญ่คัดค้าน
คิว!
คิว! (CUE!) เป็นเกมมือถือญี่ปุ่น ผลิตโดยบริษัท Liber Entertainment เปิดตัวบนระบบไอโอเอสและ แอนดรอยด์เมื่อวันที่ 25 ตุลาคม พ.ศ. 2562 เกมนี้เป็นเกมจำลองที่ผู้เล่นสามารถฝึกนักพากย์หน้าใหม่ ได้รับการดัดแปลงเป็นซีรีส์อนิเมะโทรทัศน์ ผลิตโดย Yumeta Company และ Graphinica ออกอากาศตั้งแต่เดือนมกราคมถึงเดือนมิถุนายน พ.ศ. 2565 ทางผังรายการ Animeism
เกม
เกมมือถือผลิตโดยบริษัท ตัวเกมถูกปล่อยเมื่อวันที่ 25 ตุลาคม พ.ศ. 2562 เกมปิดให้บริการชั่วคราวในวันที่ 30 เมษายน พ.ศ. 2564 เพื่อแก้ไของค์ประกอบการเล่นเกม ในวันที่ 23 กรกฎาคม พ.ศ. 2565 มีการประกาศว่าความพยายามในการเปิดเกมใหม่ได้ถูกยกเลิกและกิจกรรมของไอดอลยูนิต AiRBLUE จะถูกระงับ
อนิเมะ
มีการประกาศดัดแปลงอนิเมะเมื่อวันที่ 1 พฤศจิกายน พ.ศ. 2563 ผลิตโดย Yumeta Company และ Graphinica กำกับโดยชิน คาตาไง ดูแลบทซีรีส์โดยทัตสึฮิโกะ อูตาฮาระ ออกแบบตัวละครโดยโมโตฮิโระ ทานิงูจิ และรับผิดชอบดนตรีประกอบโดยเรียวซูเกะ นากานิชิ ออกอากาศตั้งแต่วันที่ 8 มกราคมถึงวันที่ 25 มิถุนายน พ.ศ. 2565 ทางผังรายการ Animeism ทางช่อง MBS, TBS และ BS-TBS   เพลงเปิดชื่อเพลงว่า "Start Line" และเพลงปิดชื่อเพลงว่า "ฮาจิมาริ โนะ คาเนะ โนะ เนะ งะ นาริฮิบิกุ โซระ" ทั้งสองเพลงร้องโดยกลุ่ม AiRBLUE
31
31 (สามสิบเอ็ด) เป็นจำนวนธรรมชาติที่อยู่ถัดจาก 30 (สามสิบ) และอยู่ก่อนหน้า 32 (สามสิบสอง) หรืออยู่ระหว่าง 30 (สามสิบ) และ 32 (สามสิบสอง)
วีระชัย วีระเมธีกุล
ดร. วีระชัย วีระเมธีกุล อดีต สมาชิกสภาผู้แทนราษฎร แบบบัญชีรายชื่อ พรรคประชาธิปัตย์ อดีตรัฐมนตรีประจำสำนักนายกรัฐมนตรี และอดีตรัฐมนตรีว่าการกระทรวงวิทยาศาสตร์และเทคโนโลยี ในรัฐบาลนายอภิสิทธิ์ เวชชาชีวะ
ประวัติ
วีระชัย วีระเมธีกุล หรือ ดร.วีระชัย วีระเมธีกุล เกิดวันที่ 8 กรกฎาคม พ.ศ. 2510 เป็นบุตรของนายสุชัย กับนางสุมาลี วีระเมธีกุล จบการศึกษา BSBA จากมหาวิทยาลัยบอสตัน ประเทศสหรัฐอเมริกาในปี พ.ศ. 2528 ปีถัดมา (พ.ศ. 2529) จบการศึกษา MBA จากมหาวิทยาลัยคลาร์ก ประเทศสหรัฐอเมริกา และในปี พ.ศ. 2537 สำเร็จการศึกษาระดับปริญญาเอก บัญชีดุษฎีบัณฑิต จาก คณะพาณิชยศาสตร์และการบัญชี จุฬาลงกรณ์มหาวิทยาลัย
การรับราชการ
หลังจบการศึกษาปริญญาเอกทางด้านบัญชีดุษฎีบัณฑิต ดร.วีระชัยได้เริ่มต้นชีวิตการทำงานในปี พ.ศ. 2533 โดยเข้ารับราชการเป็นอาจารย์ประจำที่คณะพาณิชยศาสตร์และการบัญชี จุฬาลงกรณ์มหาวิทยาลัย และในขณะเดียวกันก็ยังได้รับเกียรติ เชิญให้เข้าเป็นอาจารย์สอนพิเศษในมหาวิทยาลัยต่างๆ อีกหลายแห่ง อาทิเช่น  มหาวิทยาลัยธุรกิจบัณฑิตย์ มหาวิทยาลัยกรุงเทพ มหาวิทยาลัยอัสสัมชัญ และมหาวิทยาลัยธรรมศาสตร์
ภาคธุรกิจเอกชน
ดร.วีระชัย วีระเมธีกุล รับราชการเป็นอาจารย์สอนหนังสือไม่กี่ปี ก็ลาออกจากราชการในปี พ.ศ. 2537 เพื่อเข้าไปทำงานในภาคเอกชน ประกอบกับเป็นเวลาเดียวกันที่ นายสุชัย วีระเมธีกุล บิดาของเขา ซึ่งเป็นนักธุรกิจไทยเชื้อสายจีนที่มีความสัมพันธ์แนบแน่นกับกลุ่มธุรกิจขนาดใหญ่ในประเทศจีน ได้รับการชักชวนให้ไปร่วมลงทุนในกิจการธนาคาร และสถาบันการเงินในช่วงที่ประเทศจีนกำลังมีการเปลี่ยนแปลงครั้งใหญ่ในด้านเศรษฐกิจ ที่จีนมุ่งหวังจะปรับเปลี่ยนประเทศให้เป็นทุนนิยมมากขึ้น ดร.วีระชัย จึงเข้าไปดำรงตำแหน่งรองกรรมการผู้จัดการใหญ่ และกรรมการผู้จัดการใหญ่ในธนาคาร TM International ตามลำดับ และสุดท้ายมาดำรงตำแหน่งรองประธานกรรมการธนาคาร Business Development Bank
เริ่มเข้าวงการ
ดร.วีระชัย เริ่มเข้าสู่เส้นทางการเมืองในปี พ.ศ. 2543 โดยการเข้าร่วมงานกับพรรคไทยรักไทย และได้รับเลือกตั้งเป็นสมาชิกสภาผู้แทนราษฎร จากการเลือกตั้งใน พ.ศ. 2544 มีโอกาสได้ทำงานในฝ่ายนิติบัญญัติ โดยในปี พ.ศ. 2544 จนถึง พ.ศ. 2546 เป็นรองประธานคนที่หนึ่ง คณะกรรมาธิการการเงินการคลัง การธนาคารและสถาบันการเงิน และเป็นรองประธานคนที่หนึ่ง คณะกรรมาธิการพัฒนาเศรษฐกิจ
สมัยรัฐบาล พลเอก สุรยุทธ์ จุลานนท์
เมื่อ พล.อ.สุรยุทธ์ จุลานนท์ เข้าดำรงตำแหน่งนายกรัฐมนตรี ดร. วีระชัย จึงได้รับการสนับสนุนให้ไปดำรงตำแหน่งรองเลขาธิการนายกรัฐมนตรีฝ่ายการเมือง ท่ามกลางกระแสวิพากษ์วิจารณ์ เนื่องจากเคยทำงานในสมัยรัฐบาลไทยรักไทย จนทำให้ พล.อ.สุรยุทธ์ จุลานนท์ ต้องออกมาตอบคำถามสื่อมวลชนหลายครั้งถึงความเป็นมืออาชีพของเขา แต่ยังคงได้รับการวิพากษ์วิจารณ์อย่างต่อเนื่อง เนื่องจาก ดร.วีระชัยได้รับมอบหมายให้ทำหน้าที่แทนนายกรัฐมนตรีอย่างกว้างขวาง จนเป็นที่กล่าวกันว่าเพียงตำแหน่งรองเลขาธิการนายกรัฐมนตรี แต่กลับมีอำนาจยิ่งใหญ่เหนือรัฐมนตรีหลายๆ คน
การดำรงตำแหน่งรัฐมนตรี
ดร.วีระชัย ได้รับการโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรีในวันที่ 20 ธันวาคม พ.ศ. 2551 ในคณะรัฐมนตรีอภิสิทธิ์ 1 โดยดูแลงานด้านเศรษฐกิจกับการบริหารจัดการ รวมทั้งได้รับมอบหมายให้ดูแลความร่วมมือทางเศรษฐกิจกับจีน ทั้งในระดับรัฐบาลกลางและรัฐบาลมณฑล   และมักถูกใช้งานไปแก้ไขปัญหาต่างๆที่เกี่ยวข้องกับจีนหลายครั้งโดยเฉพาะเรื่องการค้า  การลงทุน และการท่องเที่ยว
ต่อมาในวันที่ 6 มิถุนายน พ.ศ. 2553 ได้มีพระกรุณาโปรดเกล้าฯ รับตำแหน่งเป็น รัฐมนตรีว่าการกระทรวงวิทยาศาสตร์และเทคโนโลยี โดยในช่วงดำรงตำแหน่งต้องทำงานอย่างหนักเพื่อเรียกความเชื่อมั่นเกี่ยวกับด้านความปลอดภัยจากผลกระทบของรังสีที่รั่วไหลกลับสู่สังคมไทย  เมื่อครั้งเกิดเหตุการณ์โรงไฟฟ้านิวเคลียร์ฟุกุชิมะไดอิชิระเบิด
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็น ส.ส. กระทั่งการเลือกตั้ง พ.ศ. 2562 เขาได้ลงสมัครรับเลือกตั้งในระบบบัญชีรายชื่อ สังกัด พรรคประชาธิปัตย์ เช่นเดิมและได้รับเลือกตั้งอีกสมัยกระทั่งวันพุธที่ 15 มิถุนายน พ.ศ. 2565 นายวีระชัยได้ยื่นหนังสือลาออกจากการเป็นสมาชิกสภาผู้แทนราษฎรต่อนาย ชวน หลีกภัย ประธานสภาผู้แทนราษฎร โดยมีนาย ไชยยศ จิรเมธากร เลื่อนขึ้นมาทำหน้าที่แทน
อำเภอบัวใหญ่
บัวใหญ่ เป็นอำเภอหนึ่งของจังหวัดนครราชสีมา โดยถือเป็นอำเภอขนาดใหญ่ทางตอนเหนือซึ่งมีชุมทางที่มีทางรถไฟสองสาย ได้แก่ สายนครราชสีมา–หนองคาย และสายแก่งคอย–ลำนารายณ์–บัวใหญ่ มาบรรจบกัน
ประวัติศาสตร์
ในยุครัตนโกสินทร์ รัชกาลที่  3 ราว  พ.ศ. 2390 ในสมัยพระกำแหงสงคราม(แก้ว) เป็นเจ้าเมืองนครราชสีมา ได้ตั้งด่านเพื่อระวังศัตรูตรวจตรารักษาความสงบ  และทำหน้าที่เก็บส่วยสาอากร  (ภาษี)  มีด่านทองหลาง  ด่านชวน  ด่านจาก  ด่านกระโทก  ด่านขุนทด  โดยเฉพาะ  “ด่านนอก”  เป็นด่านนอกสุดของเมืองนครราชสีมา  เพื่อดูแลเขตชายเมือง  “ด่านนอก”  ซึ่งเป็นด่านสุดท้ายที่อยู่ในเขตพระราชอาณาจักร  ส่วนหัวเมืองอื่น ๆ ถัดขึ้นไปทางเหนือนั้นถือเป็นเมืองประเทศราชขึ้นต่อนครเวียงจันทน์ ที่ทำการของ “ด่านนอก”  ตั้งอยู่ที่บ้านทองหลางใหญ่  บนเนินดินริมห้วยกระเบื้อง  หลักด่านด้านเหนือสุดของด่านนอก  อยู่ที่ริมห้วยเอก  ที่หมู่บ้านหลักด่าน
พ.ศ. 2417 เกิดศึกฮ่อเข้ามารุกรานเมืองหนองคาย ทุกหัวเมืองระดมกำลังป้องกันเขตเมืองของตน  เมืองนครราชสีมาได้ส่ง  “ขุนณรงค์”  คุมกำลังพลจาก “ด่านชวน” มารักษาการณ์ที่  “ด่านนอก” นับเป็นนายด่านคนสุดท้าย
เนื่องจากความกว้างใหญ่ของเขตการปกครองและความเจริญก้าวหน้าทางด้านเศรษฐกิจทำให้อำเภอบัวใหญ่ได้ขยายตัวอย่างรวดเร็ว และได้แบ่งแยกเขตการปกครองออกเรื่อยมาตั้งแต่  พ.ศ. 2480 จนถึงปัจจุบัน อำเภอบัวใหญ่ได้แยกเขตการปกครองออกเป็น  7  อำเภอ  (คง  บ้านเหลื่อม  ประทาย  โนนแดง  แก้งสนามนาง  บัวลาย และ  สีดา) ซึ่งเคยมีพื้นที่กว่า  2,000 ตารางกิโลเมตร  ปัจจุบันคงเหลือพื้นที่เพียง  548 ตารางกิโลเมตร
ที่ตั้งและอาณาเขต
อำเภอบัวใหญ่ตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนท้องถิ่น
ท้องที่อำเภอบัวใหญ่ประกอบด้วยองค์กรปกครองส่วนท้องถิ่น 11 แห่ง ได้แก่
แวเซสลาฟ โกยัน
แวเซสลาฟ โกยัน (Vaeceslav Gojan) นักมวยสากลสมัครเล่นชาวมอลโดวา เกิดเมื่อ 18 พฤษภาคม พ.ศ. 2526 ที่บรีเซนนี ประเทศมอลโดวา ติดทีมชาติมอลโดวาเข้าแข่งขันกีฬาโอลิมปิก พ.ศ. 2551 ที่ ปักกิ่ง ประเทศจีน ในรุ่นแบนตัมเวท รอบแรก ชนะ คาวาซี คัตซิกอฟ จากเบลารุส เมื่อ 12 สิงหาคม รอบสอง ชนะ กู ยู จากจีน เมื่อ 15 สิงหาคม รอบก่อนรองชนะเลิศ ชนะ อาคิล กุมาร จากอินเดีย เมื่อ 18 สิงหาคม รอบรองชนะเลิศ แพ้ เอนค์บาติน บาดาร์-อูกัน จากมองโกเลีย เมื่อ 22 สิงหาคม ได้เหรียญทองแดง
เทศบาลเมืองอ่างศิลา
เทศบาลเมืองอ่างศิลา เป็นเทศบาลเมืองแห่งหนึ่งในอำเภอเมืองชลบุรี จังหวัดชลบุรี เป็นหมู่บ้านชาวประมงริมทะเลที่มีชื่อเสียงด้านการทำครกหินและผลิตภัณฑ์จากทะเลตากแห้ง ปัจจุบันเป็นมีการขยายตัวของหมู่บ้านจัดสรรในอ่างศิลาเพื่อรองรับการขยายตัวของเมืองชลบุรี ซึ่งอยู่ห่างจากอ่างศิลาไปประมาณ 5 กิโลเมตร
ประวัติ
เทศบาลเมืองอ่างศิลาก่อตั้งจากการที่กระทรวงมหาดไทยพิจารณาเห็นว่าสมควรยกฐานะท้องถิ่นตำบลอ่างศิลาและตำบลบ้านปึกทั้งตำบล บางส่วนของตำบลเสม็ด และบางส่วนของตำบลห้วยกะปิ ซึ่งเดิมอยู่ในพื้นที่ของสุขาภิบาลแสนสุข จัดตั้งเป็นสุขาภิบาลแห่งใหม่มีชื่อว่า สุขาภิบาลอ่างศิลา เมื่อวันที่ 22 เมษายน พ.ศ. 2530 จากนั้นในวันที่ 20 มกราคม พ.ศ. 2537 ได้มีการเปลี่ยนแปลงพื้นที่ โดยขยายออกไปถึงคลองบางโปรง ซึ่งแนวเขตสุขาภิบาลจะเลียบคลองบางโปรงจนถึงปากคลองบางโปรง และมีการเปลี่ยนแปลงฐานะครั้งแรกจากสุขาภิบาลเป็น เทศบาลตำบลอ่างศิลา เมื่อวันที่ 25 พฤษภาคม พ.ศ. 2542 และครั้งล่าสุดจากเทศบาลตำบลเป็น เทศบาลเมืองอ่างศิลา เมื่อวันที่ 10 กุมภาพันธ์ พ.ศ. 2554
ภูมิศาสตร์
เทศบาลเมืองอ่างศิลาอยู่ค่อนไปทางตะวันตกเฉียงใต้ของอำเภอเมืองชลบุรีมีลักษณะภูมิประเทศเป็นที่ราบลุ่มชายฝั่งทะเล มีอาณาเขตการปกครอง 18.60 ตารางกิโลเมตร ครอบคลุมพื้นที่ 4 ตำบล ได้แก่ ตำบลอ่างศิลา (หมู่ 1-5), ตำบลบ้านปึก (หมู่ 1-7), ตำบลเสม็ด (หมู่ 3-8) และตำบลห้วยกะปิ (หมู่ 4-5) โดยมีอาณาเขตติดต่อกับพื้นที่ข้างเคียง ดังนี้
ภูมิประเทศในอ่างศิลา ประกอบด้วยหินอัด เป็นประเภทหินแกรนิตและหินทราย หินแกรนิตที่พบแทรกตัวขึ้นมาสลับระหว่างหินชั้น ซึ่งพบมากตามแหล่งที่เป็นเขาติดกับฝั่งทะเล และจากการที่มีหินแกรนิต ซึ่งมีสีขาวนวล สีเหลืองอ่อน และมีความแข็งแกร่งจำนวนมาก ทำให้เกิดอาชีพการทำครกหินและเป็นสัญลักษณ์ของอ่างศิลา
ประชากร
เทศบาลเมืองอ่างศิลามีประชากรทั้งสิ้น 35,408 คน ประกอบด้วย 20,872 หลังคาเรือน ความหนาแน่นของประชากรเฉลี่ย 1,903.66 คนต่อตารางกิโลเมตร ในปัจจุบัน มีลักษณะเป็นชุมชนศูนย์กลางเกษตรกรรมด้านการประมงชายฝั่งทะเล เป็นแหล่งเพาะเลี้ยงหอยนางรมและหอยแมลงภู่ และเป็นแหล่งทำครกหิน โดยมีรายได้เฉลี่ยต่อคน 5,000 บาทต่อคนต่อเดือน มีประชากรนับถือศาสนาพุทธร้อยละ 96 ศาสนาคริสต์ร้อยละ 3 และศาสนาอิสลามร้อยละ 1
ชุมชน
เทศบาลเมืองอ่างศิลาแบ่งการปกครองออกเป็นชุมชนทั้งสิ้น 20 ชุมชน ดังนี้
สถานที่สำคัญ
สถานที่สำคัญในเขตเทศบาลเมืองอ่างศิลา เช่น
พระเจ้ามุนจงแห่งโครยอ
พระเจ้ามุนจงแห่งโครยอ ( ค.ศ.1046-1083) เทียบเป็น พ.ศ. 1589-1626 สมัยของพระเจ้ามุนจงนั้นต้องกล่าวว่าอำนาจของราชสำนัก มีความเป็นปึกแผ่นมากและสามารถกระจายการบริหารงานผ่านทางหัวหน้าชุมชนต่างๆได้อย่างมีประสิทธิภาพ สามรถขยายดินแดนทางตอนเหนือไปจรดแม่น้ำยาลู
องค์ชายอึยชอน พระราชโอรสลำดับที่ 4 ของพระเจ้ามุนจงผนวชเป็นพระสงฆ์ในศาสนาพุทธและเป็นผู้ก่อตั้งลัทธิ Cheontea (ชอนแท)
พระราชวงศ์
พระมเหสี
พระชายา
พระราชโอรส
พระราชธิดา
10191083
การวัดเปรียบเทียบสมรรถนะของคอมพิวเตอร์
การวัดเปรียบเทียบสมรรถนะของคอมพิวเตอร์ คือ การวัดประสิทธิภาพของระบบคอมพิวเตอร์โดยทั่วไปนั้นจะเน้นที่ตัวประมวลผลเป็นหลัก ซึ่งการมุ่งเน้นไปที่ตัวประมวลผลนั้นเป็นเพียงส่วนหนึ่งของการวัดประสิทธิภาพโดยรวมทั้งระบบ
ค่าประสิทธิภาพของตัวประมวลผล
โดยทั่วไปมักมีการเข้าใจที่ผิดว่าค่าความถี่ของสัญาณนาฬิกา (MHz, GHz) เพียงอย่างเดียว หรือค่าของจำนวนคำสั่งที่ทำเสร็จในหนึ่งรอบสัญญาณนาฬิกา (Instructions executed Per Clock, IPC) เพียงอย่างเดียวเป็นค่าประสิทธิภาพของตัวประมวลผล ในความเป็นจริงค่าประสิทธิภาพที่ถูกต้องของตัวประมวลผลคือค่าของความถี่สัญาณนาฬิกาและค่าของจำนวนคำสั่งที่ทำเสร็จในหนึ่งรอบสัญญาณนาฬิกา ดังสมการ [4, 5]
การเพิ่มประสิทธิภาพการทำงานของตัวประมวลผลจะสามารถทำได้ในสองลักษณะคือ การเพิ่มความถี่ของสัญญาณนาฬิกา หรือการเพิ่มค่าของ IPC ซึ่งการเพิ่มค่าของความถี่สัญญาณนาฬิกาสามารถเพิ่มได้โดยการปรับเปลี่ยนกระบวนการผลิต (Manufacturing Process) และ IPC จะสามารถทำได้โดยการออกแบบโครงสร้างของตัวประมวลผลในระดับ Micro Architecture เพื่อให้ได้ตัวประมวลผลที่มีประสิทธิภาพในการทำงานที่สูงที่สุด
Benchmark ดรรชนีชี้วัดประสิทธิภาพคอมพิวเตอร์
คำว่า Benchmark ในความเข้าใจโดยทั่วไปความหมายคือ เครื่องมือสำหรับชี้วัด หรือดรรชนีชี้วัดประสิทธิภาพของการทำงาน หรือระบบการทำงานที่ต้องการวัดผลลัพธ์ โดยให้ผลการวัดออกมาเป็นค่าเชิงปริมาณ ที่นับได้หรือรับรู้ได้ในเชิงรูปธรรม Benchmark สำหรับระบบคอมพิวเตอร์ นั้นถูกใช้เป็นตัวชี้วัดประสิทธิภาพการทำงานของระบบคอมพิวเตอร์ ในด้านการวัดประสิทธิภาพการทำงานเชิงระบบ และการทำงานเชิงโปรแกรม ซึ่งเป็น 2 ประเภทหลัก ของโปรแกรมประเภท Benchmark ในปัจจุบัน
มาตรฐานของ Benchmark
เป็นที่ทราบกันในกลุ่มอุตสาหกรรมคอมพิวเตอร์ว่า โปรแกรม Benchmark นั้นไม่มีมาตรฐานที่กำหนดอย่างชัดเจน หากแต่ Index หรือดรรชนีชี้วัดที่ได้จากแต่ละโปรแกรมมีพื้นฐานมาจากการทดสอบเทียบกับเครื่องอ้างอิงที่ผู้ผลิตโปรแกรมได้กำหนดขึ้น โปรแกรมสำหรับทดสอบ Benchmark ในท้องตลาดปัจจุบันมีจากหลายๆค่ายผู้ผลิต และมาจากหลายกลุ่มทำงาน ต่างค่ายต่างคิดต่างค่ายต่างทำ
โปรแกรมประเภท Benchmark สำหรับ PC ได้มาจากแนวความคิดในการทดสอบประสิทธิภาพการทำงานของคอมพิวเตอร์ที่เป็นระบบงานใหญ่ๆ ตั้งแต่ mini computer จนถึง super computer และมีระบบปฏิบัติการแบบยูนิกซ์ พัฒนามาสู่ PC การทดสอบทำได้โดยการนำเอาข้อมูลทดสอบที่ถูกสร้างขึ้นเพื่อจุดประสงค์เฉพาะเจาะจง เช่น หากต้องการทดสอบประสิทธิภาพการทำงานของระบบทศนิยมของโพรเชสเซอร์ ข้อมูลตัวอย่างก็จะเป็นสมการทางคณิตศาสตร์ที่มีการคำนวณทศนิยมจำนวนหนึ่ง จากนั้นโปรแกรมจะทำการคำนวณเวลาที่ใช้ในการทำคำสั่งกับข้อมูลนั้นจนจบ แล้วเทียบออกมาเป็นคะแนนที่เป็นจำนวนเท่าของเครื่องอ้างอิง (เครื่องอ้างอิงคือเครื่องที่นำมาทดสอบด้วยโปรแกรม Benchmark ในครั้งแรก และได้ผลการทดสอบออกมาค่าหนึ่ง จากนั้น ค่าที่ได้นี้จะถูกนำมาแปลงเป็น Index เริ่มต้นที่มีค่าเท่ากับ 1.0) เช่นหากได้คะแนน Index จากเครื่องทดสอบเท่ากับ 42.8 หมายความว่า เครื่องที่ทดสอบมีประสิทธิภาพในการทำงานเป็น 42.8 เท่าของเครื่องอ้างอิง
ความเชื่อถือได้ของ Benchmark
ผลที่ได้จากการทดสอบมีความน่าเชื่อถือได้ในระดับใดนั้น เป็นสิ่งที่อธิบายได้ยากในขอบเขต Benchmark เนื่องจากในการทดสอบนั้น แต่ละครั้งจะมีค่าแปรร่วม หรือ พารามิเตอร์ ที่เข้ามาเกี่ยวข้องในหลายๆส่วน ทำให้การทดสอบเหล่านี้ไวต่อสิ่งรอบข้าง การทดสอบโดยใช้โปรแกรม Benchmark ตัวเดียวกัน กับเครื่องทดสอบ เครื่องเดียวกัน ทดสอบโดยระบบปฏิบัติการตัวเดียวกัน การทดสอบครั้งแรกทดสอบโดยไม่มีการปรับแต่งระบบ และการทดสอบครั้งที่ 2 ทดสอบโดยการปรับแต่งระบบปฏิบัติการเพียงเล็กน้อย อาจทำให้ผลการทดสอบต่างกันได้ตั้งแต่ 10% ขึ้นไป
การเปรียบเทียบผลที่ได้จากการทดสอบ Benchmark
การเปรียบเทียบผลที่ได้จากการทดสอบ Benchmark ของเครื่องทดสอบนั้นจะสามารถเปรียบเทียบได้บนพื้นฐานตามเท่าเทียมกันของอุปกรณ์ทุกชนิด ซึ่งเป็นไปได้ยากในความเป็นจริง ดังนั้นการพิจารณาผลของการทดสอบจะต้องอาศัยการพิจารณาคะแนนที่ได้ร่วมกับการรายละเอียดของอุปกรณ์ชิ้นส่วนต่างๆ ประกอบ Benchmark ที่ให้ผลการทดสอบที่ถูกต้องและสื่อถึงประสิทธิภาพของระบบใน ประเด็นที่ทำการทดสอบคือ การใช้งาน Benchmark ที่พัฒนาขึ้นมาเฉพาะการทดสอบนั้นๆ เช่นการที่เราต้องการทดสอบระบบ A ว่ามีประสิทธิภาพในการทำงานกับโปรแกรมประเภทออฟฟิศเป็นเท่าใด ก็ทำโดยการสร้าง workload สำหรับการทดสอบ นำไปทดสอบกับเครื่องอ้างอิงและบันทึกผลการทดสอบไว้ จากนั้นนำ workload ชุดเดียวกันไปทดสอบเครื่องที่ต้องการทดสอบ นำผลที่ได้มาเปรียบเทียบและวิเคราะห์ออกมาเป็นค่าดรรชนี การทดสอบในลักษณะเช่นนี้ เป็นการทดสอบที่กระทำอยู่ภายในห้องทดสอบผลิตภัณฑ์ของบริษัทต่างๆ ซึ่งโปรแกรมทดสอบก็ไม่เป็นที่เปิดเผย (Proprietary Benchmark) และผลที่ได้ก็เป็นข้อมูลของแต่ละบริษัท การยอมรับจึงเกิดในกลุ่มจำกัด เนื่องจากไม่มีมาตรฐานรองรับดังที่ได้กล่าวข้างต้น
Price Performance ประสิทธิภาพต่อราคาระบบ
Price Performance เป็นคำพูดที่มักจะได้รับฟังในวงการคอมพิวเตอร์ ในระบบการจัดซื้อจัดจ้าง หรือการประมูลโครงการ ในกระบวนการทดสอบทางคอมพิวเตอร์เพื่อหาค่าดรรชนีที่เรียกว่าประสิทธิภาพต่อราคาของระบบนั้นสามารถกระทำได้ในหลายรูปแบบ หากต้องการหาค่าประสิทธิภาพต่อราคาของระบบโดยรวม จะทำโดยการทดสอบ Benchmark เพื่อหาค่าดรรชนีประสิทธิภาพเฉลี่ยโดยรวมออกมา ซึ่งเป็นค่าที่เรียกว่า Overall Performance การทำการทดสอบดังกล่าว ต้องทดสอบบนพื้นฐานของระบบปฏิบัติการ และโปรแกรมทดสอบเดียวกัน จากนั้นผลที่ได จะนำมาหาค่าประสิทธิภาพต่อราคา โดยนำเอาราคาระบบที่รวมราคาระบบปฏิบัติการที่ถูกต้องตามกฎหมาย หาค่าออกมาเปรียบเทียบแต่ละระบบ
ดังนั้นจะเห็นได้ว่าการหาค่าประสิทธิภาพต่อราคาของระบบ จะต้องทำการทดสอบระบบจริง โดยคณะกรรมการในการทดสอบและรับรองผล ไม่ใช่ค่าดังกล่าวได้มาจากคำบอกเล่าของผู้ขาย หรือความรู้สึกว่ามันน่าจะดีกว่าของบางบุคคล ซึ่งการทดสอบเป็นวิธีที่โปร่งใส และเป็นการลดปัญหาในการจัดหาระบบสำหรับองค์กร
Benchmark ที่เป็นที่ยอมรับ
สำหรับอุตสาหกรรม PC กลุ่มทดสอบและวิจารณ์ระบบ ส่วนใหญ่จะให้การยอมรับโปรแกรมสำหรับทดสอบ Benchmark ที่พัฒนาโดยกลุ่มบริษัทที่เชี่ยวชาญการทดสอบ Benchmark สำหรับ PC ซึ่งได้แก่ โปรแกรมตระกูล winbench winstone จาก ziff davis โปรแกรม Sysmark จากค่าย BAPCO และ 3D mark จาก madonion นอกจากนี้ยังมีโปรแกรมทดสอบต่างๆ อีกหลายตัวที่ใช้กับในกลุ่มนักทดสอบอิสระ และโปรแกรมต่างๆ ที่กล่าวถึงมีการทำงานอย่างไร
Winstone
โปรแกรมทดสอบ Winstone เป็นโปรแกรมที่มุ่งเน้นการทดสอบประสิทธิภาพเชิงโปรแกรม โดยโปรแกรมทดสอบได้นำเอา workload รูปแบบต่างๆ ที่ใช้งานในการทำงานตามปกติในสำนักงาน และการใช้อินเทอร์เน็ต workload สำหรับการทดสอบ เช่น office suit ต่างๆ อินเทอร์เน็ตเบราว์เซอร์ โปรแกรมกราฟิกต่างๆ ผลการทดสอบที่ได้เป็นค่าดรรชนีที่สะท้อนถึงประสิทธิภาพของระบบที่มีต่อโปรแกรมประยุกต์
Sysmark
โปรแกรมทดสอบ Sysmark เป็นโปรแกรมทดสอบที่มุ่งเน้นการทดสอบประสิทธิภาพเชิงโปรแกรม เช่นเดียวกับโปรแกรม winstone โดยมีลักษณะของ workload สำหรับการทดสอบที่ใกล้เคียงกันและผลการทดสอบที่ได้ก็บ่งชี้ถึงประสิทธิภาพของระบบที่มีต่อโปรแกรมประยุกต์เช่นกัน
PC Mark
โปรแกรมทดสอบ PC Mark เป็นโปรแกรมที่มุ่งเน้นการทดสอบประสิทธิภาพเชิงของระบบในรายละเอียดการทำงานในส่วนต่างๆของระบบ เช่น การทดสอบ CPU mark การทดสอบ FPU mark การทดสอบระบบแสดงผล ซึ่งค่าที่ได้จะเป็นดรรชนีที่สะท้อนถึงประสิทธิภาพของชิ้นส่วนที่นำมาประกอบเป็นเครื่องคอมพิวเตอร์เช่นเดียวกันกับ winbench
3D mark
โปรแกรม 3D mark เป็นโปรแกรมที่พัฒนาขึ้นมาเพื่อทดสอบประสิทธิภาพการทำงานของระบบแสดงผลแบบ 3 มิติ ซึ่งออกมารองรับเกม 3 มิติ ในปัจจุบันการทดสอบระบบการแสดงผล 3 มิติ นี้จะให้ค่าประสิทธิภาพของระบบ 3 มิติที่ใช้งานภายในระบบ
สรุป
ค่าประสิทธิภาพของระบบคอมพิวเตอร์ต้องมาจากสองส่วนคือ ประสิทธิภาพของตัวประมวลผลและค่าประสิทธิภาพของระบบโดยรวม โดยเครื่องมือ Benchmark ที่ใช้สำหรับทดสอบระบบ คอมพิวเตอร์ส่วนบุคคลในปัจจุบัน นั้นเป็นส่วนหนึ่งของเครื่องมือช่วยในการวิเคราะห์ความสามารถของระบบโดยดรรชนีต่างๆ ที่วัดได้ เป็นผลสะท้อนที่ได้รับจากการตอบสนองของระบบโดยตรง อย่างไรก็ตามผลที่ได้จากการทดสอบ อาจไม่สามารถอธิบายสิ่งต่างๆที่เกิดขึ้นกับระบบได้ชัดเจน ต้องอาศัยการวิเคราะห์การศึกษาข้อมูลของระบบที่ทดสอบอย่างละเอียด การทดสอบ Benchmark เป็นสิ่งที่ละเอียดอ่อน มีปัจจัยร่วมในการเปลี่ยนแปลง และสภาพแวดล้อมของตัวแปรที่มีผลต่อการทดสอบ ดังนั้น ความเข้าใจในพฤติกรรม ของโปรแกรม Benchmark ความเข้าใจระบบพื้นฐานทางฮาร์ดแวร์ที่ทำการทดสอบ และการศึกษาหาความรู้ทางด้าน Benchmark จึงเป็นสิ่งจำเป็นและสำคัญเพื่อช่วยในการวิเคราะห์และพิจารณาผลที่ได้จากการทดสอบ และจะเกิดประโยชน์สูงสุดต่อการนำไปใช้งาน
วิลเลียม แมกคินลีย์
ประวัติ
แม็คคินลีย์ เกิดเมื่อวันที่ 29 มกราคม 1843 ที่ไนลส์ รัฐโอไฮโอ บิดาของเขาคือ วิลเลียม มารดาของเขาคือ แนนซี่ อัลลิสัน แม็คคินลีย์ บิดาและปู่ของเขาเป็นผู้ค้นพบแร่เหล็ก แม็คคินลีย์สมรสกับ ไอด้า แซ็กตัน ซึ่งเป็นบุตรสาวของนายธนาคารคนสำคัญที่สุดของแคนตัน
การทำงาน
การปฏิบัติหน้าที่วาระแรกของแม็คคินลีย์เป็นวาระที่สำคัญสำหรับสหรัฐฯ ประเทศกำลังเจริญรุดหน้าและมีความสนใจหลากหลายกันเป็นจำนวนมาก แม็คคินลีย์ดูเหมือนจะเหมาะสมโดยอุดมคติต่อภารกิจเกี่ยวกับการทำให้ความสนใจต่าง ๆ ที่สับสนคล้องจองกัน เหตุการณ์สำคัญที่สุดในการบริหารของแม็คคินลีย์เป็นผลจากวิกฤติการณ์ในคิวบา เกิดกบฏต่อต้านสเปนโดยพวกรักชาติชาวคิวบา และชาวคิวบาร้องขอความช่วยเหลือจากสหรัฐอเมริกา เดือนเมษายน 1898 มีการประกาศสงครามกับสเปน สงครามสเปน-อเมริกาดำเนินไปเป็นเวลา 4 เดือน สหรัฐฯ เข้าควบคุมดินแดนที่สเปนเคยเป็นเจ้าของที่เปอโตริโก กวม และหมู่เกาะฟิลิปปินส์ ส่วนคิวบาได้รับเอกราช บ่ายวันที่ 6 กันยายน 1901 ในงานเลี้ยงรับรองของรัฐบาลในบัฟฟาโล นิวยอร์ก แม็คคินลีย์กำลังสัมผัสมืออย่างมีความสุขกับผู้ที่ชื่นชอบเขา ทันใดนั้นมีชายผู้หนึ่งเดินตรงมายังเขาโดยถือผ้าเช็ดหน้าคลุมปืนรีวอลเวอร์อยู่ในมือ กระสุนดังขึ้นสองนัดถูกแม็คคินลีย์ 8 วันต่อมาเขาเสียชีวิต คนร้ายผู้ยิงเขาเป็นพวกหัวรุนแรงชื่อ ลีออน คอนโกรสซ์
พระเจ้าซุนจงแห่งโครยอ
พระเจ้าซุนจง ครองราชย์ปี( ค.ศ.1083) เทียบเป็นพ.ศ. 1626 พระเจ้าซุนจงเป็นพระราชโอรสของพระเจ้ามุนจงแห่งโครยอ สวรรคตภายในปีแรกที่ครองราชย์ หลังจากที่พระองค์สวรรคต ก็ทรงให้พระอนุชาคือ พระเจ้าซอนจงขึ้นครองราชย์ต่อจากพระองค์
พระราชวงศ์
พระมเหสี
ABTS
ในทางชีวเคมี 2,2'-azino-bis (3-ethylbenzthiazoline-6-sulphonic acid) หรือ ABTS เป็นสารประกอบเคมี ใช้ในการสังเกตปฏิกิริยา ของเอนไซม์ที่เฉพาะเจาะจง การใช้โดยทั่วไปคือ enzyme-linked immunosorbent assay (ELISA) เพื่อตรวจสอบสำหรับการจับของโมเลกุลซึ่งกันและกัน
พระเจ้าซุนจงแห่งโครยอ
พระราชวงศ์
10471083
ABTS
นิยมใช้เป็นสารตั้งต้นกับไฮโดรเจนเพอร์ออกไซด์ สำหรับเอนไซม์เปอร์ออกซิเดส หรือ เอนไซม์ออกซิเดสที่มีทองแดงหลายโมเลกุล เช่น แลกเคส หรือ บิลิรูบิน ออกซิเดส ช่วยให้ติดตามจลนพลศาสตร์ของปฏิกิริยาของ เปอรอกซิเดสได้ สามารถใช้ติดตาม จลนพลศาสตร์ปฏิกิริยาของเอนไซม์ใด ๆ ที่ผลิตไฮโดรเจนเพอร์ออกไซด์โดยอ้อม หรือตรวจสอบปริมาณไฮโดรเจนเพอร์ออกไซด์ในตัวอย่าง
ศักยภาพรีดักชันของ ABTS จะสูงพอที่จะทำหน้าที่เป็นสารให้อิเล็กตรอนสำหรับโมเลกุลของ oxo เช่น โมเลกุลออกซิเจนและไฮโดรเจนเพอร์ออกไซด์โดยเฉพาะอย่างยิ่งที่ค่าพีเอชที่น้อยมากในการเร่งปฏิกิริยาทางชีวภาพ ภายใต้สภาวะนี้ หมู่ซัลโฟเนตเป็นตัวให้โปรตรอนที่เต็มที่ในสภาวะ dianion
สารนี้ถูกเลือกเพราะเอนไซม์กลุ่มนี้ทำปฏิกิริยากับไฮโดรเจนเพอร์ออกไซด์ เปลี่ยนให้เป็นผลิตภัณฑ์สีเขียวและละลายน้ำได้ การดูดกลืนแสงสูงสุดของผลิตภัณฑ์อยู่ที่ 420 นาโนเมตร (ε = 3.6 × 104 M-1 cm-1) ซึ่งตรวจได้ด้วย spectrophotometer และใช้ในการตรวจปริมาณกลูโคส เช่น ในเลือด
ABTS ใช้ในอุตสาหกรรมอาหารและงานวิจัยทางการเกษตร เพื่อวัด ความสามารถของ สารต้านอนุมูลอิสระ ในอาหาร โดย ABTS ถูกเปลี่ยนเป็น ไอออนบวกเรดิคัลด้วยการเติม โซเดียมเพอร์ซัลเฟต ไอออนบวกเรดิคัลนี้เป็นสีน้ำเงินและดูดกลืนแสงที่ 734 nm ไอออนบวกเรดิคัลของ ABTS ทำปฏิกิริยาต่อสารต้านอนุมูลอิสระส่วนใหญ่รวมทั้งโพลีฟีนอล ไทออล และ วิตามินซี ไอออนบวกเรดิคัลสีน้ำเงินของ ABTS ถูกแปลงกลับไปเป็นรูปไม่มีสีที่เป็นกลาง และตรวจวัดได้ การตรวจวัดนี้เรียกว่าวิธี Trolox equivalent antioxidant capacity (TEAC) ซึ่ง ปฏิกิริยาของสารต้านอนุมูลอิสระหลายชนิดจะเทียบกับค่าของ Trolox ซึ่งเป็นแอนาลอกของ วิตามินอี
ปัญหาการแบ่งจัตุรัสเป็นจัตุรัส
ปัญหาการแบ่งจัตุรัสเป็นจัตุรัส (Squaring the square) เป็นปัญหาทางเรขาคณิต โดยให้แบ่งสี่เหลี่ยมจัตุรัสที่มีความยาวด้านเป็นจำนวนเต็ม ให้เป็นสี่เหลี่ยมจัตุรัสย่อยที่มีความยาวด้านเป็นจำนวนเต็ม ถ้าสี่เหลี่ยมจัตุรัสย่อยเหล่านั้นมีความยาวด้านแตกต่างกันทั้งหมด จะเรียกว่าเป็น "การแบ่งจัตุรัสเป็นจัตุรัสอย่างสมบูรณ์"
การแบ่งจัตุรัสเป็นจัตุรัสอย่างสมบูรณ์
A. J. W. Duijvestijn ใช้คอมพิวเตอร์ในการค้นหาคำตอบของปัญหานี้ และพบคำตอบที่แบ่งเป็นสี่เหลี่ยมจัตุรัส 21 รูป และได้พิสูจน์ว่าเป็นจำนวนรูปที่น้อยที่สุดที่สามารถแบ่งได้
สมาชิกสภาผู้แทนราษฎรจังหวัดราชบุรี
จังหวัดราชบุรี มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดราชบุรีมีสมาชิกสภาผู้แทนราษฎรคนแรก คือ นายกิมเส็ง (โกศล) สินธุเสก
สยามอะเมซิ่งพาร์ค
สยามอะเมซิ่งพาร์ค (Siam Amazing Park, ชื่อเดิม: สวนสยาม;Siam Park City) เป็นพิพิธภัณฑ์,ศูนย์การค้า,สวนสนุกและสวนน้ำ ตั้งอยู่ที่ถนนสวนสยาม แขวงคันนายาว เขตคันนายาว บนเนื้อที่ 300 ไร่ มีจุดเด่นที่ภายในโครงการมีทะเลเทียมขนาดใหญ่ อันเป็นที่มาของฉายาว่า "ทะเลกรุงเทพ" โดยทะเลเทียมแห่งนี้เป็นทะเลเทียมที่ใหญ่ที่สุดในโลกโดยการรับรองของบันทึกสถิติโลกกินเนสส์
ภายในสยามอะเมซิ่งพาร์ค
ประกอบด้วย 5 พื้นที่ และ 1 สวนน้ำ
บางกอกเวิลด์
สถานที่ท่องเที่ยวเชิงอนุรักษ์บางกอกเวิลด์ เป็นสถานที่ท่องเที่ยวเชิงอนุรักษ์โดยการนำสถาปัตยกรรมของกรุงรัตนโกสินทร์มาปรับใช้ เช่น ศาลาเฉลิมไทย ศาลาเฉลิมกรุง ห้างแบดแมนแอนด์โก ห้างบี.กริมแอนด์โก เยาวราชไชน่าทาวน์
เอ็กซ์ตรีมเวิลด์
ประกอบไปด้วยเครื่องเล่นที่มีความตื่นเต้นและหวาดเสียว เช่น รถไฟเหาะตีลังกาเกลียวสว่าน (Vortex), ยักษ์ตกตึก (Giant Drop), รถไฟเหาะตีลังกาถอยหลัง (Boomerang) และล่องแก่งมหาสนุก (Log Flume) และมัตัวละครมาสคอตที่สำคัญคือ Golden the Tiger
แอดเวนเจอร์เวิลด์
เป็นพื้นที่ผจญภัย มีตัวละครมาสคอตคือ ไดโน่ ประกอบไปด้วยเครื่องเล่นที่สำคัญคือ ผจญภัยดินแดนไดโนเสาร์ (Jurassic Adventure), เครื่องเล่นแฟนตาซี อาทิ Twin Dragon, Monster, Astrofighter เป็นต้น
แฟมมิลีเวิลด์
มีตัวละครมาสคอตคือ ม้าวิลลี่ ประกอบไปด้วยเครื่องเล่นที่สำคัญคือ ท่องป่าแอฟริกา (Africa Adventure), หอคอยชมวิว (Si-Am Tower) และม้าหมุนสองชั้น (The Merry-Go-Round)
สมอลล์เวิลด์
มีตัวละครมาสคอตคือ ป้าหงส์แซลลี่ ประกอบไปด้วยเครื่องเล่นที่สำคัญคือ ม้าหมุนเล็ก, เพลย์พอร์ท, มอเตอร์ไซค์เล็ก, เรือหงส์, เรือหมุน
วอเตอร์เวิลด์
เป็นสวนน้ำที่มีทะเลเทียมใหญ่ที่สุดในโลก ธารน้ำวน สปาคลับ รวมถึงมีเครื่องเล่นที่สำคัญคือ สไลเดอร์ยักษ์สายรุ้ง 7 สี, Super Spiral และ Si-Am Lagoon เป็นต้น มีตัวละครมาสคอตคือ Ranger the Whale
พื้นที่อื่น ๆ
นอกจากนี้ยังทีพื้นที่อื่น ๆ คือ
เหตุการณ์สำคัญ
พ.ศ. 2528 เคยใช้เป็นสถานที่จัดการประกวดนางสาวไทยรอบตัดสิน
พ.ศ. 2550 เกิดอุบัติเหตุกับเครื่องเล่น อินเดียน่าล็อก เมื่อวันที่ 23 ตุลาคม พ.ศ. 2550 ทำให้มีผู้เสียชีวิต และวันที่ 12 มกราคม พ.ศ. 2551 เกิดเหตุกับซูเปอร์สไปรัล ทำให้มีผู้บาดเจ็บ 28 ราย ทางเจ้าของจึงประกาศขายกิจการแต่มีหลายฝ่ายให้กำลังใจและขอร้องอย่าขาย เจ้าของจึงตัดสินใจบริหารสวนสยามต่อไป
พ.ศ. 2552 เมื่อวันที่ 30 เมษายน พ.ศ. 2552 กินเนสส์ เวิลด์ เร็คคอร์ด ร่วมกับสมาคมสวนน้ำโลก มอบรางวัลหนังสือรับรอง "ทะเลเทียมที่ใหญ่ที่สุดในโลก" ให้แก่ ทะเล-กรุงเทพฯ สวนสยาม โดยมีนายวีระศักดิ์ โควสุรัตน์ ประธานกรรมการการท่องเที่ยวแห่งประเทศไทย เป็นประธานรับมอบ ร่วมด้วย นายไชยวัฒน์ เหลืองอมรเลิศ ที่ปรึกษาบริษัท สยามพาร์คซิตี้ จำกัด และนายทาลาล โอมาร์ ผู้แทนจากกินเนสส์ เวิลด์ เร็คคอร์ด ทั้งนี้ ทะเลเทียมของสวนสยาม มีขนาด 13,600 ตารางเมตร รองรับผู้ใช้บริการได้พร้อมกัน 13,000 คน ส่วนเจ้าของสถิติทะเลเทียมที่ใหญ่ที่สุดในโลกเดิมคือ ดีโน่ พาร์ค นครเซี่ยงไฮ้ สาธารณรัฐประชาชนจีน มีขนาด 6,053 ตารางเมตร
พ.ศ. 2553 วันที่ 19 พฤศจิกายน - 19 ธันวาคม พ.ศ. 2553 สยามพาร์คซิตี้ สวนสยาม ได้ จัดงานฉลองครบรอบเปิดกิจการ 30 ปี นับว่าเป็นสวนสนุกและสวนน้ำที่มีอายุมากที่สุดในประเทศไทยที่เปิดดำเนินการอยู่จนถึงปัจจุบัน
พ.ศ. 2562 สวนสยามประกาศปิดปรับปรุงใหญ่บางส่วน พร้อมกับเปลี่ยนชื่อโครงการเป็น สยามอะเมซิ่งพาร์ก ภายใต้การบริหารของทายาทรุ่นที่สองคือ สิทธิศักดิ์ เหลืองอมรเลิศ, วุฒิชัย เหลืองอมรเลิศ และจิรวรรณ ดิศกุล ณ อยุธยา โดยมีการปรับภาพลักษณ์ให้ดูทันสมัยและสดใสมากขึ้น มีการปรับปรุงเครื่องเล่นให้ใช้งานได้ตามปกติ ปรับปรุงภูมิทัศน์โดยรวมของโครงการ และก่อสร้างส่วนขยายบริเวณด้านหน้าโครงการ ภายใต้การควบคุมและดูแลของ Spikeband บริษัทที่ปรึกษาชั้นนำของโลกที่เป็นผู้พัฒนาสวนสนุกโตเกียวดิสนีย์แลนด์ ที่ประเทศญี่ปุ่น และยังเป็นการปรับปรุงเพื่อรองรับการเปิดให้บริการของรถไฟฟ้าสายสีชมพู และรถไฟฟ้าสายสีส้ม โดยการปรับปรุงจะแล้วเสร็จใน พ.ศ. 2564
ท่อไอเสีย
ท่อไอเสีย เป็นอุปกรณ์ที่ใช้สำหรับระบายควันหรือไอเสียของการเผาไม้ของเครื่องชนิดสันดาปภายใน ช่วยลดเสียงซึ่งจากการจุดระเบิดเผาไหม้ภายในเครื่องยนต์ ในปัจจุบันท่อไอเสียยังได้ติดตั้งระบบลดมลพิษหรือเครื่องฟอกไอเสียเชิงเร่งปฏิกิริยา
แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต
แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต (There Is a Hell, Believe Me I've Seen It. There Is a Heaven, Let's Keep It a Secret.) เป็นสตูดิโออัลบั้มชุดที่สามโดยวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 4 ตุลาคม พ.ศ. 2553 สังกัดค่ายเพลง Visible Noise โปรดิวซ์โดย Fredrik Nordstrom และ Henrick Udd ที่ไอเอฟสตูดิโอในกอเทนเบิร์ก ประเทศสวีเดน และที่ Sunset Lodge Studios ในลอสแอนเจลิส รัฐแคลิฟอร์เนีย นอกจากนี้ยังมีนักร้องรับเชิญ ได้แก่ ศิลปินชาวแคนาดา ไลตส์, Josh Franceschi จากวงดนตรีร็อกชาวอังกฤษ ยูมีแอตซิกซ์ (You Me at Six) และ Josh Scogin จากวงดนตรีเมทัลคอร์ชาวอเมริกัน The Chariot
รายชื่อเพลง
เนื้อเพลงทั้งหมดประพันธ์โดย โอลิเวอร์ ไซกส์ ดนตรีโดย บริงมีเดอะฮอไรซัน
สมาคมโรคมะเร็งแห่งประเทศนอร์เวย์
สมาคมโรคมะเร็งแห่งประเทศนอร์เวย์ (Kreftforeningen; Norwegian Cancer Society) เป็นองค์กรที่ไม่แสวงหาผลกำไรในประเทศนอร์เวย์
องค์กรนี้ได้รับการก่อตั้งขึ้นในฐานะสมาคมต่อต้านโรคมะเร็งแห่งประเทศนอร์เวย์ (Norsk Forening til Kreftens Bekjempelse) ในปี ค.ศ. 1938 และเปลี่ยนมาใช้ชื่อปัจจุบันเมื่อครั้งที่รวมกับสมาคมต่อต้านโรคมะเร็งแห่งชาติ (Landsforeningen mot Kreft) ในปี ค.ศ. 1948 โดยมีวัตถุประสงค์เพื่อช่วยผู้ป่วยโรคมะเร็ง, เพิ่มความตระหนักในโรคมะเร็ง และให้ทุนการวิจัยโรคมะเร็ง สมาคมให้เงินทุนประจำปีแก่รางวัลเพื่อการวิจัยโรคมะเร็ง ของสมเด็จพระราชาธิบดีโอลาฟที่ 5 แห่งนอร์เวย์
สมาคมนี้มีเลขาธิการใหญ่ คือ อัน ลีเซ ลี และคณะกรรมการประกอบด้วยกุน-เอลิน โอสปรอง บียอร์เนโบ (ประธาน), คาร์ล ออตโต โลเวนชอล (รองประธาน), โทน นูดอย, เวงเก ฟรอง เซลเลก, โยสแตง คริสเตียน ดอลลอนด์, ทอร์ด ดอล, ลาร์ส อา. ออกสเลน, เกรเต เวนเนส, อันนี ชารุฟ และเอลเซ สตอริง โดยมีสำนักงานใหญ่ขององค์กรตั้งอยู่ที่คองเงนส์ ประตู 6 ในกรุงออสโล
มายาวตี
มายาวตี (मायावती مایاوتی) หรือ มายาวตี นัยนา กุมารี (เกิด 15 มกราคม ค.ศ. 1956 -) เป็นนักการเมืองชาวอินเดีย ปัจจุบันเป็นประธานพรรคพหุชนสมาช (Bahujan Samaj Party - BSP) พรรคการเมืองที่เป็นตัวแทนวรรณะจัณฑาล (Dalit) ซึ่งเป็นชนชั้นล่างของอินเดีย นางสาวมายาวตี ได้รับเลือกตั้งเป็นมุขมนตรีของรัฐอุตตรประเทศ ซึ่งเป็นรัฐที่มีประชากรมากที่สุดในประเทศ ติดต่อกัน 4 สมัย ตั้งแต่ปี พ.ศ. 2538
มายาวตี เกิดที่นิวเดลี มีพี่น้อง 9 คน เธอจบการศึกษาด้านการศึกษา และเรียนต่อด้านกฎหมาย จากมหาวิทยาลัยเดลี เข้าเป็นสมาชิกพรรคพหุชนสมาช ตั้งแต่ พ.ศ. 2527 ปัจจุบันยังไม่ได้สมรส
ในการเลือกตั้งทั่วไปในเดือนพฤษภาคม พ.ศ. 2552 พรรคพหุชนสมาชคาดหวังว่าจะชนะการเลือกตั้ง เหนือพรรคคองเกรส และพรรคภารตียชนตา และมายาวตีอาจจะได้เป็นนายกรัฐมนตรีคนแรก ที่มาจากวรรณะจัณฑาล
โตโยต้า สตาร์เล็ต
โตโยต้า สตาร์เล็ต Toyota Starlet เป็นรถยนต์นั่งขนาดเล็กมากที่ผลิตโดยโตโยต้าจาก พ.ศ. 2516 ถึง 2542 เพื่อทดแทนโตโยต้า พับลิก้า แต่ยังคงรหัส P และเลขรุ่นของพับลิก้าไว้ ซึ่งสตาร์เล็ตรุ่นแรกนั้นมีการจำหน่ายในชื่อ พับลิก้า สตาร์เล็ต ในบางตลาด
สตาร์เล็ตถูกส่งออกไปยังอเมริกาเหนือในช่วงเวลาสั้น ๆ ตั้งแต่ พ.ศ. 2524 ถึง 2527
ใน พ.ศ. 2542 สตาร์เล็ตได้ถูกทดแทนรุ่นด้วยโตโยต้า วิตซ์ โตโยต้า เอคโค่หรือโตโยต้า ยาริสในตลาดโลก ส่วนในสหรัฐอเมริกาและแคนาดาถูกแทนที่โตโยต้า บีบีที่ซึ่งต่อมาเปลี่ยนชื่อเป็นไซออน เอ็กซ์บี และถูกแทนด้วยไดฮัทสุ มาเตอร์เรียก่อนที่จะถูกแทนที่อีกครั้งด้วยโตโยต้า ไอโก้ในยุโรป
ชื่อ "สตาร์เล็ต" ได้รับการนำมาใช้ใหม่เมื่อ พ.ศ. 2563 สำหรับซูซูกิ บาเลโน่ที่ขายในอเมริกาใต้และอินเดีย แต่ได้เปลี่ยนชื่อเป็น "แกล็นซ่า" ในภายหลัง
พระเจ้าวอนจง
พระเจ้าวอนจง (원종, 元宗, Wonjong) สามารถหมายถึง
พระเจ้าฮอนจงแห่งโครยอ
พระเจ้าฮอนจง ครองราชย์ปี( ค.ศ.1094-1095) เทียบเป็นพ.ศ. 1637-1638 พระเจ้าฮอนจงเป็นพระราชโอรสของพระเจ้าซอนจง ครองราชย์ได้ปีเดียวก็สวรรคต จึงให้พระอนุชาของพระเจ้าซุนจงแห่งโครยอแห่งโครยอขึ้นครองราชย์ต่อไป
ยังกิเอล เลออน
ยังกิเอล เลออน อาลาร์กอน (Yankiel León Alarcón) เป็นนักมวยสากลสมัครเล่นชาวคิวบา เกิดเมื่อ 26 เมษายน พ.ศ. 2525 ที่ลัสตูนัส ประเทศคิวบา ติดทีมชาติคิวบาเข้าแข่งขันกีฬาโอลิมปิก พ.ศ. 2551 ที่ปักกิ่ง จีน ในรุ่นแบนตัมเวต รอบแรกได้บาย รอบสอง ชนะกานัต อาบูตาลิปอฟ จากคาซัคสถาน เมื่อ 15 สิงหาคม รอบก่อนรองชนะเลิศ ชนะวรพจน์ เพชรขุ้ม จากไทย เมื่อ 18 สิงหาคม รอบรองชนะเลิศ ชนะบรูโน จูลี จากมอริเชียส เมื่อ 22 สิงหาคม รอบชิงชนะเลิศ แพ้เอนค์บาติน บาดาร์-อูกัน จากมองโกเลีย เมื่อ 24 สิงหาคม ได้เหรียญเงิน
กระเบื้องหลังคาซีแพค
บริษัท กระเบื้องหลังคาซีแพค จำกัด เป็นบริษัท ในกลุ่มธุรกิจ ผลิตภัณฑ์ ก่อสร้างของเครือซิเมนต์ไทย กำเนิดขึ้นครั้งแรก ในปี พ.ศ. 2513 โดย เป็นกิจการหนึ่ง ของบริษัทผลิตภัณฑ์ และวัตถุก่อสร้าง จำกัด ต่อมาในปี 2533 จึงก่อตั้งเป็นบริษัท กระเบื้องหลังคาซีแพค จำกัด
สถานที่ทำการ
บริษัทกระเบื้องหลังคาซีแพคตั้งอยู่อาคาร 2 เลขที่ 1 ถนนปูนซิเมนต์ไทย เขตบางซื่อ กรุงเทพฯ มีโรงงานครอบคลุม ทั่วประเทศรวม 7 แห่งคือ โรงงานลำพูน โรงงานขอนแก่น โรงงานชลบุรี โรงงานนครปฐม โรงงานสระบุรี โรงงานกรุงเทพฯ และโรงงานนครศรีธรรมราช และในต่างประเทศ อีก 4 แห่ง คือ ฟิลิปปินส์ กัมพูชา ลาว และเวียดนาม
รักเร่
รักเร่ เป็นพันธุ์ไม้ดอกในสกุล Dahlia ที่มีถิ่นกำเนิดในประเทศเม็กซิโก, ทวีปอเมริกากลาง และประเทศโคลอมเบีย ดอกมีรูปทรงและสีสันสวยงามสะดุดตา ก้านดอกแข็งแรง นิยมปลูกเป็นไม้ตัดดอก เช่นเดียวกับกุหลาบ แต่ในประเทศไทยไม่นิยมปลูก เนื่องมาจากมีชื่อที่ไม่เป็นมงคล เป็นดอกไม้ประจำชาติประเทศเม็กซิโก
ลักษณะทางพฤกษศาสตร์
รักเร่เป็นไม้พุ่ม รากมีลักษณะคล้ายหัว ลำต้นแตกกิ่งก้านสาขามากมาย ดอกเป็นแบบเดียวกับเบญจมาศ ก้านดอกยาวแข็งแรง กลีบดอก แบ่งออกเป็น 2 ตอน กลีบดอกชั้นนอกนี้แผ่กว้างออก หรืออาจจะห่อเป็นหลอดก็ได้แล้วแต่ชนิดของดอก มีเกสรตัวผู้และตัวเมียอยู่ในดอกเดียวกัน กลีบรองดอก ด้านในเป็นแผ่นบาง ๆ เรียงกันเป็นระเบียบติดอยู่กับฐานของดอก ส่วนกลีบรองดอกด้านนอบเล็กกว่าด้านใน เมล็ดมีลักษณะเป็นรูปไข่ ดอกมีหลายสี เช่น ชมพู น้ำเงิน ขาว แดง แสด ส้ม ม่วง และเหลือง เป็นต้น
การดูแล และการขยายพันธ์
รักเร่ชอบขึ้นในที่กลางแจ้งแดดจัด แต่มีความชื้นพอเพียง ควรปลูกในดินที่ร่วนซุยและระบายน้ำได้ดี บางครั้งจำเป็นต้องหาวัสดุคลุมดินให้รักเร่  เช่น ฟาง ใบไม้แห้ง หรือเปลือกถั่ว เป็นต้น สำหรับการขยายพันธุ์รักเร่นั้น สามารถเพาะเมล็ด ปักชำกิ่ง ต่อกิ่ง หรือใช้ราก เมื่อต้นให้ดอกแล้วต้นจะแก่และโทรมไปในที่สุด โดยจะทิ้งรากที่เป็นหัวไว้ในดิน ให้ตัดต้นเหนือระดับดินประมาณ 3 นิ้ว เพราะส่วนของตาที่จะเจริญเป็นต้นใหม่จะอยู่บริเวณโคนต้น แล้วจึงขุดหัวขึ้นมาจากดิน
ประโยชน์
หัวใต้ดิน นำมาต้มกับหมูรับประทานแก้โรคหัวใจ แก้ไข้ต้น น้ำคั้นจากต้นมีฤทธิ์เป็นยาปฏิชีวนะอ่อน ๆ ฆ่าเชื้อ Staphylococcus แต่สำหรับใบรักเร่ บางพันธุ์มีพิษ ไม่นิยมรับประทาน
คณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
คณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (Faculty of Medicine, King Mongkut’s Institute of Technology Ladkrabang) เป็นคณะแพทยศาสตร์ของสถาบันเทคโนโลยีพระจอมเกล้าเจ้าคุณทหารลาดกระบัง โดยเป็นสถาบันแพทยศาสตร์ลำดับที่ 22 ของประเทศไทย และผ่านการรับรองหลักสูตรแพทยศาสตรบัณฑิตจากแพทยสภาแล้ว
พระเจ้าซอนจง
พระเจ้าซอนจง ครองราชย์ปี( ค.ศ.1083-1094) เทียบเป็น พ.ศ. 1626-1637 พระเจ้าซอนจงเป็นพระราชโอรสของพระเจ้ามุนจงแห่งโครยอ และเป็นพระอนุชาของพระเจ้าซุนจงแห่งโครยอ สมัยของพระองค์นั้นทรงนำความรู้ทางด้านวัฒนธรรมประเพณีของราชวงศ์ซ่งของจีนมาสู่ราชวงศ์โครยอ ทรงนำผลงานเขียนจากราชวงศ์ซ่งของจีนเข้ามาสู่เกาหลีทำให้เกิดกระแสความรู้ความคิดมากยิ่งขึ้นในยุคนี้
พระราชวงศ์
พระมเหสี
พระชายา
พระสนม
พระราชโอรส
พระราชธิดา
10491094
แอนเดรีย สวอเรซ
แอนเดรีย สวอเรซ เกิดวันที่ 2 มกราคม พ.ศ. 2522 เป็นนักแสดง และนักร้องชาวไทย เข้าสู่วงการด้วยการเป็นแดนซ์เซอร์ในงานคอนเสิร์ตให้กับ อ้อม-สุนิสา สุขบุญสังข์ และเริ่มมีผลงานในวงการบันเทิงครั้งแรกในเวลาต่อมา กับการแสดงเป็นนางเอกมิวสิกวีดีโอในเพลง "แกล้งโง่" ของ ฝันดี-ฝันเด่น ทางสังกัดคีตา เรคคอร์ดส จากนั้นที่ค่ายก็เรียกไปคุยเพื่อเซนต์สัญญาเพื่อเป็นนักร้องกับทางค่าย และเป็นที่รู้จักในเวลาต่อมากับเพลง บ้านเธอสิ และเพลง สบตา เป็นต้น ปัจจุบันยุติการเป็นนักร้องแล้ว และได้ทำงานเป็นทนายความ ที่ประเทศสหรัฐอเมริกา
ประวัติ
แอนเดรีย สวอเรซ ชื่อเล่น แอน แต่สื่อและแฟนเพลงจะจดจำเธอในชื่อ "แอนเดรีย" เธอมีชื่อไทยว่า "วิภาวี สวอเรซ" เกิดเมื่อวันที่ 2 มกราคม พ.ศ. 2522 แอนเดรียมีสัญชาติอเมริกันและมีเชื้อสายของไทย สเปน ปวยร์โตรีโก อยู่ด้วย เธอมีความสามารถในการเต้นรำ และการร้องเพลง โดยเธอเรียนการร้องเพลงกับครู อ้วน มณีนุช เสมรสุต เป็นเวลาถึงสองปีเต็ม นอกจากนี้เธอยังเรียนการเต้น ในด้าน Jazz Dance กับครู Strom Walker นักเต้นระดับตำนาน ตั้งแต่อายุ 11 ปีเท่านั้น เป็นเวลาถึงสามปีเต็ม
จากความรักในการเต้นของเธอ ทำให้มีโอกาสได้แสดงการเต้น บนเวทีในงานต่างต่าง ไม่ว่าจะเป็นคอนเสริต์โชว์ของครู Strom Walker ไปพร้อมกับเริ่มทำงาน ในวงการบันเทิงไปด้วย ไม่ว่าจะเป็นการถ่ายโฆษณา ถ่ายแบบ เดินแบบ พิธีกรในงานต่างๆ การแสดงละครโทรทัศน์ในเรื่อง "ผู้ชายสามเลือด" และ "แม่เลี้ยงต่างดาว" นอกจากนี้เธอยังเป็น dancer ในงานคอนเสริต์ของ อ้อม-สุนิสา สุขบุญสังข์ เพื่อแทนเพื่อนนักเต้น จากโรงเรียน Strom ที่ขาดไป
แอนเดรียถูกชักชวนจากบริษัท คีตา เรคคอร์ดส ให้มาเป็นนักร้อง จากนั้นจึงเริ่มมีการพูดคุยถึงสัญญา และเริ่มต้นผลิตงานเพลงชุดแรก ของเธอในชื่อว่า andrea โดยเธอพยายามบอกเล่า ถึงตัวตนของเธอให้พี่พี่ทีมงาน ได้รู้จักนิสัย ความรู้สึก มุมมองในเรื่องต่างต่าง ให้ออกมาเป็นเพลงต่างๆ ที่แสดงตัวตนของเธอ ให้ออกมาอย่างถูกต้องที่สุด
อัลบั้มชุดแรกของแอนเดรียนี้ ประสบความสำเร็จอย่างสูง วัยรุ่นที่ผ่านช่วงยุค 90 มา คงจะคุ้นเคยกับเพลงดังๆ ของเธอ ไม่ว่าจะเป็นเพลงน่ารักอย่างเพลง "สบตา" ที่บอกความรู้สึกถึงการแอบรัก ที่แสนจะบริสุทธิ์และน่ารัก หรือจะเป็นเพลง "บ้านเธอสิ" ที่เป็นเพลงเร็วสนุกสนาน ผสมการเต้นที่น่าตื่นเต้น จากภาพการแสดงสด ที่ใครหลายคนยังคงจดจำ ท่าฉีกขาแบบบัลเลต์ของเธอได้
นอกจากนั้นในอัลบั้มชุดนี้ ยังมีเพลงติดหูของผู้ฟังมากมายอย่าง "เด็กดี", "24 ชั่วโมง" , "วัดรอบเอว" , "ไม่อยากทิ้งเธอ" , "ยอมใจร้าย" , "ไว้ชีวิต" , "ให้เตะ" , "อยากเป็นตัวเอง" โดยเป็นเพลงเร็วทั้งหมดหกเพลง และเพลงช้าสี่เพลงในชุดนี้ แม้จะประสบความสำเร็จอย่างสูง จากอัลบั้มชุดแรกที่ออกมานี้ แต่แอนเดรียตัดสินใจ เลือกที่จะทุ่มเทให้กับการเรียน โดยไปศึกษาต่อที่สหรัฐอเมริกา โดยใช้เวลาในช่วงปิดเทอม ออกอัลบั้มต่อมากับบริษัทคีตา โดยออกเป็น mini album ในชื่อ "i miss you" โดยเพลงทั้งสามเพลง ในอัลบั้มชุดพิเศษนี้ ประสบความสำเร็จมากเช่นกัน จากความไพเราะของเพลง ไม่ว่าจะเป็นหนึ่งคำสัญญา คนดีที่ลืมกัน ทักทาย โดยหลังจาก mini album ชุดนี้แล้ว เธอก็ได้มีผลงาน mini album อีกหนึ่งชุดในชื่อ "อีกสักครู่…โปรดติดตาม" ให้แก้คิดถึงสาวน้อยคนนี้ ในช่วงเวลาที่ห่างหายไป และทิ้งความทรงจำ ในวงการบันเทิงไว้เบื้องหลัง โดยเธอใช้ชีวิตและศึกษา ที่ประเทศอเมริกาจนปัจจุบันนี้
แอนเดรีย สวอเรซ สาวน้อยที่น่ารักในอดีตคนนี้ ได้กลับมาปรากฏตัวล่าสุด ในคอนเสิร์ตเพื่อรำลึกถึงบริษัทคีตา "Kita Back To The Future Concert" ในปีพศ 2550 ที่ผ่านมา โดยเธอกลับมาจากต่างประเทศ เพื่อร่วมร้องเพลงกับศิลปิน ร่วมค่ายท่านอื่นอื่นอีกครั้ง และแม้เวลาจะผ่านไปแค่ไหน แต่เธอก็ยังคงความสดใส และความสามารถในการ้องเพลง และเต้นรำได้เหมือนเดิม โดยผู้ที่สนใจงานเพลงของเธอ
ปัจจุบัน แอนเดรียมีอาชีพเป็นทนายความ ที่สหรัฐอเมริกา และได้แต่งงานแล้วกับสามีชาวอเมริกัน ชื่อว่า Michael
เอ็ด เอ็ดด กับ เอ็ดดี้
เอ็ด เอ็ดด กับ เอ็ดดี้ (Ed, Edd n Eddy) เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่อง การ์ตูนเน็ตเวิร์ก ฉายตอนแรกเมื่อวันที่ 4 มกราคม พ.ศ. 2542 จนถึงวันที่ 8 พฤศจิกายน พ.ศ. 2552 ส่วนในประเทศไทยยังไม่ได้ฉายทางช่องบูมเมอแรง
เนื้อเรื่อง
=ตัวละคร=
ตัวละครหลัก หรือ พวกเอ็ด
ก๊วนเพื่อน 3 คน โดยทั้ง 3 ชื่อเต็มว่าเอ็ดเวิร์ด เหมือนกัน แต่จะถูกเรียกกันในฐานะชื่อเล่น แต่ทั้ง 3 สร้างเรื่องป่วนหาเงิน แม้ตอนจบจะพลาด แต่คือเพื่อนแท้ ไม่เคยไม่ทิ้งกัน
แท้จริงในเดอะมูฟวี่ มีการเปิดเผยในช่วงท้ายว่าตนถูกพี่ชายรังแกเสมอ ตนจึงสร้างเรื่องเพื่อเรียกความสนใจ เพราะอยากมีเพื่อน แต่กลับส่งผลตรงกันข้าม ตนเสียใจกับสำนึกผิดในตอนท้าย ทุกคนยกโทษ
ห้องนอนอยู่ใต้ดินของบ้าน คืออ่างอาบน้ำเป็นอ่างเกรวี่ เพราะชอบกินเกรวี่มาก กับเป็นโรคนอนละเมอเดินไปกินอาหารบ้านคนอื่นเสมอ กับซ่อนฟองน้ำจำนวนมากในกำแพง
ห้องนอนสะอาดมีระเบียบมาก ถึงกับติดตั้งระบบรักษาความปลอดภัยตัว ตอนอยู่โรงเรียนจะเรียนห้องเดียวกับพวกเอ็ด กับตอนจับกลุ่มทำรายงาน ตนจะเป็นคนทำการบ้านให้เสมอ
พวกเด็กๆ
ตนคือบอสของกลุ่มอูบา เรนเจอร์ คือพวกคนใส่เครื่องแบบที่ทำหน้าที่สำเร็จจะได้เหรียญตราประดับชุด โดยมีจิมมี่ จอห์นนี่ และแพลงค์ คือลูกทีม
พี่น้องแกงค์เกอร์
3 สาวพี่น้องคนละพ่อ อาศัยโซนที่จอดรถบ้านอันตรายกว่าพวกเอ็ดและหลงรักพวกเอ็ดมาก พวกเธอมักจะไปชิงเงินพวกเอ็ดเสมอ ถ้าหากพวกเธอโผล่ที่ไหนเรื่องใหญ่ที่นั่น แค่ไม่กี่ชม.ทำบ้านเมืองพินาศทันที ตอนโรงเรียนก็ไม่เข้าเรียนกันป่วน แต่ทางโรงเรียนทำอะไรไม่ได้
ภาพยนตร์
เรื่องเริ่มวันนึง 3 เอ็ด ก่อเรื่องเลวร้ายสุด จึงเก็บของหนีไปซ่อนในห้องพี่ชายเอ็ดดี้ แต่พวกเด็กๆหาเจอ ทั้ง 3 จึงขับรถพี่ชายเอ็ดดี้หนี โดยใช้เอ็ดเป็นขาเดิน หนีพ้น แต่รถไปโซนแล้งชนโขดหินจนพัง เอ็ดดี้จึงแนะนำไปอยู่กับพี่ชาย จากเบาะแสเดียวคือโปสการ์ดที่พี่ชายส่งให้ว่าคือนักล่าวาฬ ผ่านฟาร์มไปทุ่งทานตะวันถึงโรงงานผลิตของเล่นร้าง กับเล่นกันจนโรงงานระเบิด ปลิวไปป่า กับล่องเรือไปตามแม่น้ำ แต่เรือล่มหนองน้ำ 2 เอ็ดแกล้งดับเบิ้ลดีจนโกรธ ทะเลาะกัน แต่สุดท้ายดีกันได้ เดินทางต่อกับนอนหลับไป
ทางพวกเด็กๆเตรียมตัวไล่ล่าพวกเอ็ด ได้แก่ จอห์นนี่กับแพลงค์ใส่ชุดฮีโร่ขึ้นรถเมล์หลงเข้าเมือง ทางเควินกับแนสปั่นจักรยานไปตืดโรงงานไปโผล่ที่หนองน้ำ ส่วนโรฟขนของกับขี่หมูตามหาแต่ทะเลาะกับหมูจนแยกทางกัน ทางซาร่ากับจิมมี่ที่สนใจพวกเอ็ดถูกไล่ล่า จึงตามไปดูเพื่อสนุก แต่ไปเจอกับพวกแกงค์เกอร์ พอพวกแกงค์เกอร์รู้จึงจับทั้งคู่เป็นแรงงานเพื่อตามหาพวกเอ็ด แต่ทั้งคู่ก็หนีมาได้กับเจอหมูของโรฟกับขี่เพื่อตามหาพวกเอ็ด พวกแก๊งเกอร์จึงจับเควิน โรฟ แนสเป็นเชลย ตามหาพวกเอ็ดต่อ
พอตอนเช้า 3 เอ็ดตื่นวิ่งตกหน้าผาอยู่บนสวนสนุกที่มีชื่อเดียวกับโปสการ์ดที่พี่ชายเอ็ดดี้ส่งมา จึงรู้ว่าอยู่ที่นี่ กับเจอรถบ้านรูปปลาวาฬ พวกแกงค์เกอร์ กับจิมมี่กับซาร่าก็มาถึงพอดี ทุกคนมารวมตัวกัน เอ็ดดี้เรียกพี่ชายออกมากับขอให้ช่วย แต่พี่ชายแกล้งเอ็ดดี้ จนทุกคนทนดูไม่ได้ ตอนเอ็ดดี้จับประตู เอ็ดดึงน็อตออกมาตัวนึงจนประตูหลุดไปชนพี่ชายเอ็ดดี้ เอ็ดดี้ที่เสียใจ จึงสารภาพว่าตนนั้นโกหกเรื่องพี่ชายเพื่อให้ตนเด่น เพราะอยากมีเพื่อนกับขอโทษ 3 เอ็ดจึงปลอบกัน พวกเด็กๆทำท่าจะไปหาเรื่องแต่ต้อนรับ 3 เอ็ด ยอมรับเป็นเพื่อน ทางจอห์นนี่กับแพลงค์ที่มาถึงคนสุดท้ายจัดการ 3 เอ็ด โดยตนไม่รู้เลยว่าเรื่องจบไปแล้ว จึงถูกพวกเด็กๆทำร้าย แล้วพวกเด็กพา 3 เอ็ดเดินทางกลับบ้านฉลองกันอย่างมีความสุข ทางพวกแกงค์เกอร์ลากพี่ายเอ็ดดี้เข้ารถบ้านเพื่อรังแก เหมือนกับที่เคยทำกับ 3 เอ็ด
ท้ายเรื่องทุกคนฉลองอย่างมีความสุขอยู่นั้น ทางจอห์นนี่ที่พาแพลงค์กลับมานั้น ก็เป็นบ้ากับแอบมองดูก็คิดจะล้างแค้นแต่ทำไม่ได้ เพราะหนังจบแล้ว โดยจอห์นนี่ก็สงสัย
เทอร์เรซ เฮาส์: บอยส์ × เกิร์ล เน็กท์ดอร์
ทั้ง บอยส์ × เกิร์ล เน็กท์ดอร์ และ โคลสซิงดอร์ มีสถานีโทรทัศน์ฟูจิที่เป็นผู้อำนวยการผลิตแต่เพียงผู้เดียว โดยเริ่มตั้งแต่ซีรีส์ที่สองของเทอร์เรซ เฮาส์ "รักวุ่น ๆ ของหนุ่มสาวชาวเมือง" สถานีโทรทัศน์ฟูจิได้มีการร่วมมือผลิตกับเน็ตฟลิกซ์ และเผยแพร่ให้ชมผ่านแพลตฟอร์มดังกล่าว
เชิงอรรถ
<references group="lower-alpha" />
พระเจ้าชุงนยอล
ครองราชย์ปีค.ศ.1274-1308 เทียบเป็นพ.ศ. 1817-1851 เจ้าชุงนยอลเป็นพระโอรสของพระเจ้าวอนจง พระองค์เป็นเจ้าราชวงศ์โครยอพระองค์แรกที่ใช้พระนามต่อท้ายว่า อ๋อง ซึ่งแปลว่า ผู้ครองแค้วนจากความเห็นชอบของกุบไลข่าน พระองค์ทรงอภิเสกกับธิดาของกุบไลข่าน และถือประเพณีของราชวงศ์หยวนที่เจ้าราชวงศ์โครยอจะต้องแต่งงานกับเจ้าหญิงราชวงศ์หยวน นับจากนั้นเชื้อพระวงศ์รุ่นใหม่จะต้องใช้ชื่อที่เป็นภาษามองโกลด้วยพร้อมกับต้องถูกส่งไปเป็นตัวประกันที่เมืองดา เพื่อเรียนรู้ประเพณีต่างๆของราชวงศ์หยวนจนกว่าจะบรรลุนิติภาวะ
11441204
นกเอี้ยงคำ
มีรูปร่างคล้ายกับนกในสกุล Acridotheres หรือนกเอี้ยง แต่ลำตัวมีขนาดใหญ่กว่า ขนาดลำตัวโดยเฉลี่ย 20-30 เซนติเมตร ขนเป็นสีดำเป็นเงามัน มีลักษณะเด่น คือ มีเหนียง คือ แผ่นหนังสีเหลืองอมส้มคลุมท้ายทอยและอีกส่วนที่ใต้ตา ซึ่งจะแตกต่างไปกันตามแต่ละชนิด จะงอยปากสีแดงส้มและหน้าแข้งเป็นสีเหลืองสด
เป็นนกที่แพร่กระจายพันธุ์ในป่าดิบหรือบนภูเขาตั้งแต่อนุทวีปอินเดีย จนถึงเอเชียอาคเนย์ทั้งส่วนที่เป็นแผ่นดินใหญ่และหมู่เกาะต่าง ๆ
เป็นนกที่รู้จักกันเป็นอย่างดีว่ามีเสียงร้องที่ไพเราะ และสามารถหัดให้เลียนเสียงต่าง ๆ เช่น เสียงพูดของมนุษย์ได้ จึงนิยมเลี้ยงกันเป็นสัตว์เลี้ยง และมีการนำไปสู่สหรัฐอเมริกาด้วยในฐานะสัตว์เลี้ยง ในราคาที่สูง แต่ผู้คนในภาคตะวันออกเฉียงเหนือของอินเดียนิยมนำมาทำเป็นแกงเผ็ด ถือเป็นอาหารจานโปรดของท้องถิ่น
จำแนกออกเป็นชนิดต่าง ๆ ได้ 4 หรือ 5 ชนิด ตามลักษณะของเหนียงและขนาดลำตัว ซึ่งแตกต่างกันไปตามถิ่นที่อยู่อาศัย ซึ่งเดิมเคยจัดให้เป็นชนิดย่อยของกันและกัน แต่ปัจจุบันได้รับการยอมรับให้แยกเป็นชนิดต่างหาก ได้แก่
เทศบาลตำบลบ้านต้า
เทศบาลตำบลบ้านต้า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 20 กับบางส่วนของหมู่ที่ 1–2, 6–7, 12–13, 15–16 ของตำบลต้า อำเภอขุนตาล จังหวัดเชียงราย เดิมมีฐานะเป็นสุขาภิบาลบ้านต้าที่จัดตั้งขึ้นใน พ.ศ. 2510 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลบ้านต้ามีประชากร 6,110 คน
พื้นที่เทศบาลตำบลตั้งอยู่ทางทิศใต้ของอำเภอขุนตาล อยู่ห่างจากที่ว่าการอำเภอขุนตาลประมาณ 4.10 กิโลเมตร ศาลากลางจังหวัดเชียงรายประมาณ 60.8 กิโลเมตร อยู่ห่างจากกรุงเทพมหานครประมาณ 789 กิโลเมตรตามทางรถยนต์ เทศบาลมีพื้นที่รับผิดชอบ 3.61 ตารางกิโลเมตร หรือคิดเป็นพื้นที่ประมาณ 2,256.25 ไร่
โบสถ์แม่พระมิวนิก
โบสถ์แม่พระมิวนิก (Frauenkirche München; Cathedral of Our Dear Lady) หรือบางครั้งก็เรียก อาสนวิหารมิวนิก (Münchner Dom) เป็นโบสถ์คริสต์ระดับอาสนวิหารของนิกายโรมันคาทอลิกในนครมิวนิก ประเทศเยอรมนี โบสถ์แห่งนี้มีประวัติย้อนไปถึงก่อนศตวรรษที่ 12 โดยอาคารหลักแรกเป็นอาคารสถาปัตยกรรมโรมาเนสก์ ก่อนที่จะถูกรื้อสร้างใหม่ในปลายศตวรรษที่ 15 อาคารหลังปัจจุบันสร้างขึ้นระหว่างปีค.ศ. 1468—1488 ด้วยสถาปัตยกรรมกอทิกผสมเรอแนซ็องส์ ตัวอาคารมีความกว้าง 40 และยาว 109 เมตร หอคอยมีความสูง 99 เมตร ภายในสามารถจุคนยืนได้นับหมื่นคน โบสถ์แห่งนี้ถือเป็นจุดหมายตาและสัญลักษณ์ของนครมิวนิกในฐานะเมืองหลวงของรัฐบาวาเรีย
ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ (เส้นทางแชมเปียนส์)
หน้านี้สรุป เส้นทางแชมเปียนส์ แต่ละนัดของ ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ.